ITT ÁLLOK! 
– Miért? Mert reformátorunkkal együtt hiszem és vallom: „Lelkiismeretem Isten igéjének foglya”! Mivel tudom, kiben hiszek, így róla mindenkor számot is adhatok mindenkinek. Itt és most ezen a honlapon, de sok éve már a saját honlapjaimon s blogjaimban is. Ezek is hirdetik: „a Szentírás önmagát magyarázza”! 
– Mit? Ha evangélikusok vagyunk, adjuk tovább az Úristen örömhírét másoknak! Ezért a stratégiai pályázatom címe is ez volt: Legyünk láthatóbban evangélikusOK! Ezt úgy tehetjük, ha engedelmeskedünk a minden úrvacsoravétel végén, az elbocsátáskor felhangzó, küldő szavaknak: Menjetek el, és hirdessétek az Úr halálát és feltámadását! Tanúskodjatok szeretetéről! 
– Hogyan? Végső soron küldetésünk sem lehet más, minthogy sokak számára ismertté tegyük az evangélium által Krisztust, mert az örök élet beszéde van nála! Nyugdíjas éveimre ezt a küldetést kaptam Urunktól és vallom; minden christianus: misszionárius, és a maga sajátos talentumai hasznosításával engedelmeskedjen Jézus mindenkori követőjének szóló, máig vissza nem vont parancsának: Hirdessétek az evangéliumot! 
Garai András (Nyíregyházi Evangélikus Egyházközség; nyugdíjas, laikus egyháztag / „maszek” NET misszionárius)

Az archív kép forrása: https://www.garainyh.hu/garainyh/10/image007-2.jpg
https://www.garainyh.hu/garainyh/10.html
Megjelent az Evangélikus Portálon:
https://www.evangelikus.hu/cikk/alairasaikkal-nyilvanitottak-ki-szentirast-tekintik-eletuk-vezerlo-alapjanak